અબ્બાસ મસ્તાનની ફિલ્મ ‘કિસ કિસ કો પ્યાર કરું’ માટે વજન ઉતારવા કપિલ શર્મા જિમમાં કસરત કરી રહ્યો હતો એ વખતે તેને બૅકમાં ઈજા થઈ હતી. કપિલ કૅનેડાના વૅનકુવરમાં એ માટેની ટ્રીટમેન્ટ લઈ રહ્યો છે અને મુંબઈ પાછો આવ્યા બાદ લગભગ એક મહિનો બેડ-રેસ્ટ લેશે. એથી કપિલ શર્માનો ‘કૉમેડી નાઇટ્સ વિથ કપિલ’ શો બંધ થશે કે કેમ એ સવાલ હતો. કપિલે છેલ્લે જે એપિસોડ શૂટ કર્યો હતો એ આ અઠવાડિયે રજૂ થશે. જોકે ટીવી-ચૅનલે આ શો ચાલુ રાખવાનું નક્કી કર્યું છે અને એ માટે તેઓ ચાર સેલિબ્રિટીઓને પસંદ કરશે જેઓ દર અઠવાડિયે એક-એક શો હોસ્ટ કરશે. આ શોના એક એપિસોડ માટે કરણ જોહરને ફાઇનલ કરવામાં આવ્યો છે, પણ બાકીની સેલિબ્રિટીઓની શોધ ચાલી રહી છે.